Source: https://politeia.org.ro/stiri-revista-presei/revista-presei-4-martie-ecosistem-ce-e-aia-seful-garzii-de-mediu/63522/
Timestamp: 2020-07-02 08:36:42+00:00

Document:
Revista Presei – 4 martie. Ecosistem? Ce e aia?! (șeful Gărzii de Mediu) | PoliteiaWorld
Home » Stiri / Revista Presei	» Revista Presei – 4 martie. Ecosistem? Ce e aia?! (șeful Gărzii de Mediu)
Buna dimineata intr-o zi de miercuri, 4 martie! Administratia Nationala de Meteorologie a emis, marti, o informare de vreme rea valabila pentru toata tara. Aceasta va intra in vigoare marti la ora 18:00 si va expira joi la ora 06:00. In intervalul mentionat, la inceput in regiunile vestice si sud-vestice, apoi si in cele centrale, temporar va ploua si, indeosebi prin acumulare in zonele deluroase si montane, cantitatile de apa vor depasi local 15…20 l/mp si pe arii restranse 30…35 l/mp. Ploile vor avea si caracter de aversa si se vor semnala descarcari electrice. La munte vor predomina ploile, favorizand topirea stratului de zapada, iar la altitudini mari precipitatiile vor fi mixte. Vantul va avea intensificari in Carpatii Meridionali si de Curbura cu viteze ce vor depasi 50…70 km/h, iar pe creste 80…90 km/h. In Bucuresti miercuri, vremea va fi in continuare mult mai calda decat in mod obisnuit in aceasta perioada din an, astfel ca temperatura maxima va fi de 19…20 de grade, iar cea minima se va situa in jurul valorii de 7 grade. Cerul va fi variabil cu innorari temporar accentuate seara si noaptea cand trecator va ploua slab. Vantul va sufla in general moderat ziua, (cu viteze de 35…45 km/h) si slab pe parcursul noptii.
Șeful Gărzii de Mediu București nu a știut să spună ce e un ecosistem. „Azi la 16:30 când am plecat de la sediu n-am fost destituit”. Viorel Glăman, șeful Gărzii de Mediu București, nu a știut să spună ce este acela un ecosistem, fiind întrebat de Lucian Mândruță. El a mai spus că azi când a plecat de la birou nu era destituit din funcție de ministrul Costel Alexe și că luni dimineață, când a ieșit din casă, a observat și el că în capitală este o poluare record. Șeful Gărzii de Mediu Bucureşti a spus, marți seară, la Digi24 că locuiește în București și luni dimineață a constatat că în capitală este o poluare foarte mare după ce a ieșit din casă, în drum spre birou: „Am observat și eu norul respectiv în drum spre birou”. El a precizat că, atunci când a ajuns la birou, ministrul mediului deja a trasat un plan de acțiune și, ajutați de colegii din teritoriu, în această săptămână efectuează controale la firmele mari care au autorizație pentru arderea deșeurilor. Acesta a adăugat că Garda de Mediu București lucrează cu „13-14 comisari, maxim”.Viorel Glăman a insistat însă că de vină pentru poluarea din noaptea de duminică spre luni ar fi și o „inversiune termică”. „Am act oficial, vă trimit adresa în 10 secunde”, a contrinuat el. Integral pe Digi24
Ciolacu anunta ca PSD va vota impotriva Guvernului Citu si va sta cu ochii pe PNL. Liderul interimar al PSD, Marcel Ciolacu, a anuntat, marti, ca parlamentarii formatiunii vor participa la votul pentru investirea Guvernului Citu si vor vota impotriva. Ciolacu a precizat si ca social-democratii vor urmari cu atentie daca PNL va vota propriul guvern sau nu. “Vom merge la vot, vom vota impotriva Guvernului Citu. Vom merge in sala si vom vota impotriva si vom vedea cu atentie daca PNL respecta deciziile CCR, daca-si vor vota proprul guvern”, a declarat, marti, Marcel Ciolacu, intrebat care va fi strategia PSD la votul pentru investirea Guvernului Citu. Intrebat cand considera ca se implinesc cele 60 de zile dupa care poate fi dizolvat Parlamentul, in lipsa unui guvern, Ciolacu a spus ca asteapta motivarea deciziei CCR pe care o va interpreta pentru a raspunde acestei intrebari. De asemenea, intrebat daca mai sunt posibile alegerile anticipate, Ciolacu a spus: “Constitutional exista aceste sanse. PSD nu are nicio problema cu niciun fel de alegeri, indiferent cand si pentru ce se fac”. Audierea ministrilor care fac parte din Guvernul Citu a inceput marti si va continua miercuri si joi. Data votului in Parlament nu a fost inca stabilita. Integral pe Ziare.com
Împotriva dezinformării: Judecător arestează după ce aprobă interceptarea Știre: Un site de presă a publicat la miezul nopții o știre care s-a vrut o mare dezvăluire: judecătorul care a dispus arestarea unui inculpat este același care a încuviințat măsurile de supraveghere tehnică cu privire la acel inculpat. Se menționează că această informație a fost dată de „surse din justiție”. Acuza formulată împotriva judecătorului este directă: și-a judecat propriile măsuri de supraveghere, aspect neprocedural, lipsit de obiectivitate și imparțialitate. Articolul de presă se încheie cu publicarea averii judecătorului și referiri la procurorul „șters” ce a propus arestarea. Articolul nu este semnat. El este preluat rapid de site-urile antijustiție, amplificându-se știrea: „coincidență cu iz de incompatibilitate”, titrează un astfel de site, de exemplu. Explicație: Pentru că urmează a se soluționa contestația la măsura arestării, asociația VeDem Just nu va face referire la inculpatul în cauză sau instituțiile judiciare implicate. Ne vom referi strict la susținerile din presă. Astfel, de la modul de concepere până la conținutul său, postarea este menită să inducă în eroare populația atacându-se în mod nefondat judecătorul. Reglementări aplicabile: O cauză penală urmează mai multe faze procesuale: urmărirea penală – aici sunt implicați procurorul și poliția judiciară și, când este cazul, se solicită ca anumite măsuri să le ia judecătorul de drepturi și libertăți; camera preliminară – aici se verifică actele de urmărire penală de către judecătorul de cameră preliminară; judecata – aici instanța de judecată verifică acuzația formulată de procuror (art. 3 C.proc.pen.). Judecătorul de drepturi și libertăți este cel care dispune asupra actelor întocmite în cursul urmăririi penale prin care se restrâng drepturile și libertățile fundamentale ale unei persoane (art. 3 alin. 5 C.proc.pen.). Se arată în mod expres că acest judecător este cel care soluționează propunerea de arestare, dar și încuviințarea metodelor și tehnicilor speciale de supraveghere (art. 53 C.proc.pen.) Regulamentul de ordine interioară al instanțelor judecătorești aprobat de CSM prin hotărârea nr. 1375/2015 prevede în mod explicit: judecătorul de drepturi și libertăți care a soluționat prima solicitare în acea cauză este cel care va soluționa toate celelalte solicitări (art. 102 alin. 5). În Codul de procedură penală se prevede drept incompatibilitate pentru judecătorul de drepturi și libertăți situația în care ar intra fie judecător de cameră preliminară sau membru în completul de judecată (art. 64 alin. 4), nicidecum situația în care, în cursul urmăririi penale, ar soluționa o cerere după ce anterior ar mai fi soluționat una. Integral: https://vedemjust.ro
CCR desfiinteaza demersul Liei Savonea in conflictul cu Ana Birchall: O animozitate personala, nu are relevanta constitutionala O animozitate personala, asa ar putea fi descris demersul fostei sefe CSM, Lia Savonea, de a sesiza Curtea Constitutionala cu privire la solutionarea unui conflict intre fostul ministru demis al Justitiei si Consiliu. Un demers artificial. De altfel, judecatorii CCR au decis, pe 22 ianuarie, ca nu a existat conflict juridic de natura constitutionala in acest caz. Decizia a fost data dupa ce judecatorii au amanat in mai multe randuri pronuntarea pe acest subiect. Motivarea acestei decizii, care a fost publicata luni in Monitorul Oficial, desfiinteaza toate punctele de vedere exprimate de Lia Savonea in cererea trimisa la CCR. Intreaga decizie poate fi citita pe portalul legislativ. Nemultumirile Liei Savonea Fosta sefa a CSM era nemultumita de mai multe actiuni si declaratii facute de Ana Birchall:….In momentul in care Savonea a sesizat CCR, conflictul cu Ana Birchall era la apogeu, iar principalele dispute vizau situatia SIIJ si achizitia unui nou sediu CSM. Atunci, numirea Adinei Florea la sefia SS a fost blocata de 7 ori in CSM, ca si achizitia imobilului evaluat la 16 milioane de euro….. Opinia separata: Nemultumiti ca a criticat SS Decizia in acest caz s-a luat in majoritate. Patru judecatori CCR au fost pentru a se admite cererea Liei Savonea si a se constata ca a existat un conflict juridic de natura constitutionala: Valer Dorneanu, Marian Enache, Cristian Deliorga si Gheorghe Stan. In esenta, potrivit motivarii, judecatorii erau nemultumiti de pozitia Anei Birchall cu privire la situatia Sectiei Speciale. Integral: http://www.ziare.com
Cazul procurorului condamnat pentru coruptie, nemultumit ca ramane fara pensie speciala. Un fost procuror condamnat pentru fapte de coruptie a contestat la CCR, fara succes, prevederea legislativa potrivit careia magistratii condamnati pentru coruptie nu mai primesc pensie speciala. Angela Nicolae era nemultumita ca dupa condamnare ajunsese sa ia o pensie de 4.340 de lei brut. Angela Nicolae a fost sefa Biroului de Relatii Internationale si Programe – altele decat Phare din Parchetul General. Ea a fost condamnata la 4 ani de inchisoare pentru trei infractiuni de trafic de influenta, intr-un caz celebru instrumentat de DNA. Potrivit acuzatiilor, ea ar fi pretins de la liderul unei retele de evaziune fiscala, Ghaziri Rami, direct si prin intermediul fiului sau, Daniel Nicolae, sume de bani totalizand 111.715 lei si 1.500 de euro. In schimbul banilor, Angela Nicolae a promis ca va interveni pe langa judecatori si procurori, astfel incat sa ii determine sa pronunte hotarari favorabile lui Ghaziri Rami si firmei sale. Dupa ce ancheta a fost deschisa, in decembrie 2013, Angela Nicolae a demisionat din functia de procuror. Pe 15 iunie 2015, Inalta Curte a condamnat-o definitiv pentru fapte de coruptie. Magistratii au mentinut si decizia de confiscare de la Angela Nicolae a sumei de 87.715 lei si au confirmat impunerea sechestrului pe un apartament. In acelasi dosar, Daniel Nicolae, fiul procurorului, a fost condamnat la 3 ani de inchisoare cu executare, aceeasi pedeapsa primind si Ghaziri Rami. Integral pe Ziare.com
Pierdut stat. Declar nul. Cand pacla de poluare de deasupra Bucurestilor s-a mai risipit si atmosfera a devenit cat de cat respirabila, s-a putut vedea destul de limpede ca statul roman e cam esuat. Martie a inceput cu una dintre cele mai toxice nopti ale Bucurestilor. Nivelul de poluare a aerului din Capitala a fost depasit, in noaptea de 1 spre 2 martie, cu peste 1.000%. Situatia a degenerat seara, in jurul orei 19:00, iar punctul maxim a fost atins in jurul orei 3:00, dimineata. Facebook-ul romanesc vuia, la primele ore ale zilei, de ingrijorare, iar Serviciul de Telecomunicatii Speciale a primit cel putin 20 de apeluri in care oamenii se plangeau de aer irespirabil, de fum, de mirosuri greoaie sau incendii. Ministrul Mediului a recunoscut ca a aflat despre situatia din Bucuresti de pe Facebook, in jurul orei 4 dimineata. Se intorcea spre Capitala, a spus Costel Alexe in conferinta de presa pe care a organizat-o spre sfarsitul diminetii….. O cohorta de angajati ar fi trebuit sa scormoneasca bezmetici orasul de-a lungul si de-a latul lui, flancati de toti politistii si jandarmii aflati la acea ora in tura si asistati de Serviciul Roman de Informatii. In plus, primarii bucuresteni ar fi trebuit sa fie in prima linie – daca nu de grija cetatenilor, macar de frica alegerilor. A fost, insa, asa o liniste in tot orasul… Nimeni, in nicio institutie, nu a considerat ca are vreo responsabilitate. Niciun sef, niciun subaltern. Nici la primarie, nici la Garda de Mediu, nici la Politia Locala, nici la SRI, nici portarul de la Agentia de Mediu. Nimeni. Nimeni nu a inteles gravitatea momentului, nimeni nu a remarcat dimensiunile pericolului. Nu e in tura mea, nu-mi bat capul, nu ma risc sa am initiativa. Situatiile de urgenta nu apar in fisa niciunui post? Nu exista proceduri? Ce fel de oameni sunt angajatii acestor institutii publice, platiti sa se asigure ca nimic din zona lor de activitate nu ameninta linistea si siguranta cetateanului contribuabil? Au leafa prea mica si nu sunt motivati?…. Apropo de proceduri. Ministrul Mediului s-a plans ca niciun apel primit la 112 nu a ajuns la Garda de Mediu. Cei de la 112 au redirectionat apelurile catre Inspectoratul pentru Situatii de Urgenta. In Romania nu stie dreapta ce face stanga. Si nu exista proceduri. Apar, dar doar dupa ce un rau s-a intamplat. Sa ne amintim de Colectiv, sa ne amintim de Alexandra. Si sa ne temem, pentru ca in tara asta, daca nu te salvezi singur, in stat nu e cazul sa iti pui vreo speranta. Cat despre administratia locala, de “gospodarii cetatii”, singura problema reala a primarilor a fost ca le sunt rastalmacite cuvintele despre cel mai recent caz de coruptie din partid. Undeva spre seara, viceprimarul general al Capitalei, Aurelian Badulescu, s-a cerut la televiziuni, agasat ca se tot aprinde becul rosu cand se vorbeste despre primarii. Integral: http://www.ziare.com
EXCLUSIV Bucureștiul riscă să rateze finanțarea de la UE pentru incineratorul ecologic de deșeuri pentru că nu s-a decis unde să îl construiască Bucureștiul riscă să piardă potențiala finanțare din fonduri europene a proiectului care prevedea construirea unui mare incinerator de deșeuri municipale, potrivit informațiilor G4Media.ro din surse europene și guvernamentale. Principalul motiv? Autoritățile din București și Ilfov nu s-au pus de acord cu amplasamentul incineratorului. Inițial, în august 2019, Consiliul General al Municipiului București a vrut să îl construiască pe locul actualei centrale CET Progresu, în Sectorul 4, pe Strada Pogoanelor 1A. Dar pentru că primarul Sectorului 4, Daniel Băluță, s-a opus și a amenințat cu declanșarea unui referendum local, Primăria condusă de Gabriela Firea a căutat altă soluție, iar în februarie acest an Consiliul General a adoptat o hotărâre prin care va căuta un teren pe care să-l cumpere. Dar toate aceste amânări au impact asupra posibilei finanțări a proiectului cu fonduri europene, esențiale pentru o investiție estimată de consultant la 146,5 milioane de euro. ”În cadrul acestui proiect care este încă în analiză, s-au cerut foarte multe clarificări părții române. Până în acest moment, mare parte din aceste clarificări nu au venit sau nu au oferit date care să înlături dubiile că acest proiect este unul util politicilor UE”, au declarat pentru G4Media.ro surse europene. Primăria București nu a răspuns la întrebările adresate de G4Media.ro pe această temă….. Context: Practic, incineratorul ar urma să ardă deșeurile reziduale depozitate acum în gropile de gunoi din jurul Capitalei, după ce în prealabil au fost sortate deșeurile valoroase. Incineratorul poate trata aproximativ 235.000 tone de deşeuri anual, din cele un milion de tone de deşeuri care se generează la nivelul Municipiului Bucureşti. El face parte dintr-un Master plan pentru gestionarea integrată a deşeurilor din capitală, votat în luna august în şedinţa de Consiliu General. Cum e situația în alte state europene? Legislația comunitară, dar și experiența ultimelor decenii a dus la dispariția treptată a gropilor de gunoi, considerate focare de infecție, și înlocuirea lor cu instalații industriale complexe. Incineratoarele au ajuns responsabile pentru gestionarea a 50% din deșeurile din Suedia, de exemplu. Integral: https://www.g4media.ro
Florin Jianu (IMM-uri): Romania ar trebui sa se pregateasca pentru criza Romania trebuie sa se pregateasca din punct de vedere economic, in conditiile in care exista potentialul unei crize globale pe fondul extinderii epidemiei de coronavirus, astfel ca statul trebuie sa investeasca in infrastructura, in domenii cheie pentru a impulsiona si a sustine economia, a declarat luni, Florin Jianu, presedintele Consiliului National pentru Intreprinderile Private Mici si Mijlocii din Romania (CNIPMMR). “Romania ar trebui sa se pregateasca din punct de vedere economic pentru ceea ce va urma. Crizele cand vin sunt emotionale, nu stii de unde vin crizele economice globale. Exista acest potential al unei crize globale in acest moment si cred ca Romania trebuie sa se pregateasca. Fac un apel catre Guvernul Romaniei, catre presedintele tarii, acela de a avea intalniri sistematice cu reprezentantii mediului de afaceri, cu partenerii sociali, de ce nu si cu sindicatele, pentru a face analize constante si continue asupra evolutiei economice a Romaniei, dar si a evolutiei globale a economiei. (…) Cheia in pregatirea pe care Romania trebuie sa o faca se poate simplifica la un singur cuvant: investitii. Deci nu trebuie sa taiem salarii, nu trebuie sa strangem cureaua… In aceasta perioada, pentru a nu veni criza, statul trebuie sa investeasca in infrastructura, in tot ceea ce inseamna cresterea economica, in domenii cheie tocmai pentru a impulsiona si a sustine economia”, a mentionat Jianu. Presedintele CNIPMMR a subliniat ca este dificil ca o economie mica sa faca fata unei crize globale, dar ceea ce poate face este sa previna si sa diminueze efectele. “Cred ca pe cateva paliere ar trebui sa ne uitam: Care sunt schimburile economice ale Romaniei cu China? Sunt ele afectate in acest moment? Ce domenii sunt afectate? Care va fi perspectiva imediata? Aceste lucruri trebuie facute de Guvern. Implicatiile coronavirusului nu sunt numai pe moneda nationala. Acolo fiind implicate schimburi comerciale, cu siguranta moneda nationala va fi afectata, dar in acelasi timp stabilitatea din punct de vedere bancar a Romaniei si financiar macroeconomic nu ridica mari semne de intrebare in acest moment. Noi trebuie sa ne pregatim pentru ce va veni”, a mai spus Florin Jianu. Presedintele CNIPMMR a amintit de perioada 2008-2009, cand factorii politici declarau ca nu va fi niciun fel de criza. “Poate lucrurile in acest moment nu se vad, asa cum nu se vedeau nici in 2008-2009 – si ati vazut ca factorii politici ieseau public si spuneau ca nu va fi niciun fel de criza. Eu cred ca va veni o criza, dar trebuie sa fim pregatiti. Criza nu trebuie sa aiba cauze neaparat economice. Crizele au cauze emotionale, diverse cauze care nu pot fi controlate. Dar daca ne pregatim diminuam riscurile. (…) Integral: http://www.ziare.com
Kelemen Hunor vrea ca mandatele primarilor să fie de 5 ani, iar anticipatele să aibă loc în iunie, înainte sau după alegerile locale. Preşedintele UDMR, Kelemen Hunor, spune că interesul oamenilor nu sunt alegerile anticipate şi că formaţiunea pe care o conduce susţine, totuşi, această idee, dar anticipatele să aibă loc în iunie, înainte sau după alegerile locale. Hunor propune şi ca autorităţile locale să aibă mandat de cinci ani, transmite News.ro. ”Dacă vă uitaţi care este interesul oamenilor în acest moment, anticipatele nu sunt pe primul loc. Poate că sunt alte probleme care sunt legate de sănătate, de venituri, de criza economică. Din punctul meu de vedere, anticipatele sunt necesare, dar nu pot accepta să facem un dans care este un dans mincinos, care nu are nicio legătură cu ceea ce ar trebui să se întâmple într-o ţară normală. Nu trebuie dată ordonanţa de urgenţă 26, nu trebuia… Dacă nu acceptăm litera şi spiritul Constituţiei vom ajunge într-o situaţie absolut penibilă. În Constituţia noastră nu este prevăzută instituţia alegerilor anticipate, pe nicăieri. Eu susţin în continuare alegeri anticipate, dar unde scrie în Constituţie alegeri anticipate?”, a declarat Kelemen Junor la Digi24, marţi seară. Kelemen Hunor a criticat decizia liberalilor de a nu-şi susţine candidatul la postul de prim-ministru. ”E o chestiune politică pe cine desemnezi, dar să nu îţi baţi joc de o întreagă societate spunând că vreau să fiu prim ministru, dar nu vreau să fac majoritate”, a spus Kelemen Hunor. Integral pe G4Media
Jocurile de culise din Parlament privind scenariul anticipatelor. Ultimele calcule și strategii din interiorul PSD. Liderii PSD, reuniți în ședință informală, în biroul de la Parlament al lui Marcel Ciolacu, au decis marți ca parlamentarii partidului să asigure cvorumul la ședința de învestire a premierului propus Florin Cîțu. Astfel, PSD va fi în sală, dar va lăsa PNL să-și voteze propriul Guvern. Dincolo de strategia anunțată, în spatele ușilor închise conducerea PSD vrea să respecte înțelegerea făcută cu președintele Klaus Iohannis privind scenariul alegerilor anticipate, dar condiționat. Mai exact, PSD vrea ca alegerile anticipate să fie organizate concomitent cu alegerile locale. Liderii PSD nu doresc să blocheze scenariul anticipatelor, dar iau în calcul mai multe scenarii care au la bază modul în care Ludovic Orban și liberalii vor gestiona organizarea acestora. Surse din interiorul PSD au explicat, pentru HotNews.ro, că principala condiție pe care pesediștii o pun este ca alegerile locale și parlamentare să se desfășoare în aceeași perioadă (zi sau weekend). De altfel, pentru continuarea planului anticipatelor, în ședința informală din biroul lui Marcel Ciolacu, liderii PSD au decis ca parlamentarii partidului să asigure cvorumul la ședința de învestire a Guverului Florin Cîțu și chiar să voteze împotriva acestuia pentru a se asigura că pică. “Vom merge în sală și vom vota împotriva învestirii Guvernului și vom vedea dacă PNL va respecta deciziile CCR, adică dacă își vor vota propriul Guvern. Ce se întâmplă după ce cade sau poate PNL a creat deja o majoritate și nu are rost să discutăm”, a declarat Marcel Ciolacu, la finalul discuțiilor cu liderii PSD. Totodată, pentru un joc de imagine, social-democrații sunt pregătiți să meargă la consultări la Cotroceni alături de PRO România și ALDE cu o propunere de premier. Întrebat de presă dacă PSD va propune un prim-ministru, în cazul în care Guvernul Cîțu pică la votul în plenul reunit al Parlamentului, eurodeputatul Claudiu Manda a răspuns: „Ne gândim la o propunere de premier”. PSD mizează pe faptul că aleșii locali se vor mobiliza să-și mențină mandatele și astfel vor trage în sus și lista pentru parlamentare crescând șansele obținerii a cât mai multe locuri în Parlament. Integral pe Hotnews
15 informații de ultimă oră despre coronavirus • Preşedintele Iohannis și-a amânat până acum de 28 de ori vacanţa din cauza coronavirusului; • Din lac în puţ. Românul care s-a vindecat de coronavirus trebuie acum să se întoarcă la muncă; • Cei mai serioși în privința măsurilor de prevenire sunt vasluienii, care au golit farmaciile de spirt Mona încă dinainte de primul caz de coronavirus; • În aplicația UBER acum nu scrii doar adresa, ci și ce temperatură ai; • Coronavirusul este periculos pentru românii vulnerabili, cum sunt cei care încă nu au scăpat de ciuma lui Caragea; • Se lucrează intens la un vaccin românesc. S-au finalizat deja partea cu preţul mare şi partea cu negăsitul în farmaciile româneşti; • Coronavirusul din Italia a produs pagube serioase economiei din zona Moldovei, că nimeni nu mai trimite bani în perioada asta; • În Cluj s-au amplasat panouri cu sfaturi anti-coronavirus în toate limbile, mai puţin în maghiară; • Atenţie! Să nu ceri “cu de toate” la şaormărie, că-ţi tuşeşte în ea şi-ţi dă şi virusul; • Se ştia ce urmează? Mulți români au cumpărat paste şi făină înainte să se răspândească virusul în Italia; • Canibalii din Mediaş se feresc de câteva zile de carnea de om care nu e fiartă cel puțin 4-5 ore; • Sălajul a raportat un caz de coronavirus ca să insinueze că ar fi un judeţ real; • Din cauza epidemiei, lucrările la metroul Drumul Taberei vor fi prelungite cu circa 6-28 de luni; Integral: https://www.timesnewroman.ro
Va urez o zi senină si…nepoluată!
16 Raspunsuri la Revista Presei – 4 martie. Ecosistem? Ce e aia?! (șeful Gărzii de Mediu)
Mar04/03/2020 at 11:40
Porcarul șef va fi demis…poate ar trebui trimis și reeducare, pentru că este imposibil să nu fie găsit ceva ”gunoi”/mizerie prin sertarele și dulapul lui.
https://www.g4media.ro/breaking-ministrul-mediului-a-cerut-demiterea-sefului-garzii-de-mediu-bucuresti-care-nu-a-gasit-nici-un-fel-de-poluare-in-capitala-si-s-a-remarcat-prin-fotografiile-cu-amicii-la-sprit.html
ovidiu04/03/2020 at 14:46
am primit pe wattsup:
Mar04/03/2020 at 16:57
http://www.contributors.ro/editorial/usr-cu-plus-si-minus/
Intamplator04/03/2020 at 18:07
Ce mai face Erdogan?
își pune polițiștii sa gazeze -cu gaze lacrimogene-pe greci sperând ca aceștia se vor retrage și asfel migranții vor intra in Grecia
Ba mai su și tupeul sa spună ca “ii apăra pe migranți”…..
cedric04/03/2020 at 18:14
https://www.aktual24.ro/sorina-pintea-nu-este-o-victima-nu-cereti-sa-empatizam-cu-ea-numerosi-medici-indignati-ca-politicienii-si-televiziunile-de-stiri-o-apara-pe-pintea/
Mar04/03/2020 at 18:41
În preziua demiterii a anunțat că suferă de o boală autoimună, care a fost descoperită în ultimele zile de mandat. Doamne ferește, dar uneori astfel de boli au apărut/apar când afli că sunt ”probleme” și ai nevoie ceva care să te protejeze dacă ești prins cu mâna în borcanul cu miere.
Mar04/03/2020 at 19:23
Au ”uitat”…. – ”Cea mai scumpă zi din istoria ANAF: aproximativ 2 miliarde de euro ies de sub sechestru după ce Ministerul Finanțelor a uitat să modifice o prevedere legală picată la Curtea Constituțională”
https://economie.hotnews.ro/stiri-finante-23699247-anaf-sechestru-masuri-asiguratorii-ministerul-finantelor-curtea-constitutionala.htm
Eugen Vasilescu04/03/2020 at 19:36
Buna seara, cu cat s-a cumparat “uitarea” ? 1%?
Eugen Vasilescu04/03/2020 at 19:30
mr. tapalaga bate campii din belsug
Clotilde Armand este dupa parerea mea umila un fel de caramitru cu manusi, cu pulsul strazii, cu cultura, ultra competenta, cu un simt politic bine antrenat dupa guerilla de patru ani in sectorul 1 buc si e probabil cel mai versat candidat in slalom de campanie politica. pnl si plus risca substantial daca nu o sprijina
probabil este coada de voluntari in viitoarea ei campanie. pnl sa nu aiba consilieri in sectorul 1? burduja va trebuie sa se dea la fund, iar in dreptul lui fundul e mai adanc.
https://www.g4media.ro/batalia-pentru-bucuresti-cazurile-nicusor-dan-si-clotilde-armand.html
“Clotilde Armand vrea să joace în stilul lui Nicușor Dan, dar o face inabil. Și-a lansat candidatura duminică din partea USR, și-ar dori susținerea tuturor partidelor, dar a intrat într-un conflict deschis cu liberalii și nu reușește să ajungă la un compromis cu cei de la PLUS.
Or, criza de la Sectorul 1 ar trebui și ea închisă rapid după modelul Capitalei dacă liberalii doresc într-adevăr să-și maximizeze șansele în București și dacă vor să nu fie acuzați de blat cu PSD.”
Intamplator04/03/2020 at 21:30
Dinciclul “sa ma laud”/am mai spus ca G4media are ceva cu USR
Ăștia n o cunosc pe d na Armand/“moare cu ei de gât”când stai langa dansa simți energia oe care o degaja….va merge și-n bloc in bloc din casa in casa sa și promoveze candidatura….sincer nu bad cine o poate împiedica….a pierdut in 2016 ca au plecat hipsterii aia “observatori” cu doua ore înainte la un concert rock…între 19-21 a “câștigat” Tudorache de la pad ….eu cred ca a fist o complicitate acolo între “toți contra C Armand”…..niciodată nu s a întâmplat ca votantii pesede sa se năpustească sa voteze spre sfarsit
Mar04/03/2020 at 21:49
Da, sunt setați împotriva USR. Numai că Clodide rezistă la intemperii, eu îi urmăresc pagina de FB și are replica și energia la purtător.
stefan6004/03/2020 at 19:40
In Italia inchise gradiitele, scolile si universitatile pina in 15 martie. In toata tara.
Nu se admit adunari publice, spectacole, cinema.
O masura urgenta dar cam intarziata.
Virusul corona marsaluieste victorios din nord spre sud.
Groase probleme in sistemul sanitar unde sectile de terapie intensiva sint pline.
Probleme si pentru cei care ar trebui da faca operatii sau dializa.
Medicii si infirmierii suprasolicitati.
A A04/03/2020 at 21:10
https://www.nature.com/articles/d41587-020-00003-1?utm_source=Nature+Briefing&utm_campaign=0ebb957e06-briefing-dy-20200304&utm_medium=email&utm_term=0_c9dfd39373-0ebb957e06-44146089
Am gasit lucruri interesante aici…
Intamplator04/03/2020 at 21:42
Buna seara….interesant….problema esențială acum este sa se încetinească cât mai mult răspândirea ….orice medicament/vaccin nu poate apărea mai devreme de un an(opinie personală)
p.s nu trebuie uitat nici interesul “financiar”…..la gripa aviară parca tamiflu “a dat lovitura” și apoi s a văzut ca n a fist prea grozav
stefan6004/03/2020 at 22:20
Medicamente sigure, universal valabile , nu exista pentru coronavirus.
– Chinezii au zis ca au vindecat ceva bolnavi cu tratament/ medicamente pentru SARS.La alti chinezi bolnavi , nu au avut succes.
– Italianii au tratat doi bolnavi cu medicamentele pentru EBOLA. Cei doi pacienti au avut multa revenire. La altii , acelasi tratament nu a avut efect.
– OMS zice ca sint vreo 20 vaccinuri in cercetare/ dezvoltare pentru coronavirus. Tot ei atrag atentia ca va dura un an pina apare vaccinul . Experimentat, controlat , aprobat.
A A05/03/2020 at 07:24
http://m.ziare.com/sorina-pintea/exercitiul-de-ipocrizie-in-cazul-sorina-pintea-1600262-font3
Un articol corect, cred.
Buna dimineara.
« Revista Presei – 5 martie. “Poluarea aerului reduce speranţa de viaţă în medie cu trei ani. Potrivit unui studiu, această «pandemie» ucide de 19 ori mai des decât malaria, de 9 ori mai des decât SIDA şi aproape de trei ori mai mult decât alcoolul.”
Revista Presei – 3 martie. “In privința exploatării gazelor naturale din apele adânci ale Mării Negre, România se află într-o gară mică din care stă să plece ultimul tren.” »

References: CCR 
 CSM 

CCR 
 CCR 
 CSM 
 CCR